หากเดินออกมาจากบริเวณ JR Shinagawa Station เลี้ยวซ้ายไปทางด้านแถบโรงแรมเครือ Prince Shinagawa เจอทางข้ามม้าลายอยู่ข้างหน้า ให้เดินเลี้ยวซ้ายไปประมาณ 300 เมตร จะพบโซนร้านอาหารบะหมี่ราเมนชื่อดังอยู่หลายร้าน แต่ละร้านจะมีรูปเชฟดังๆติดอยู่ รวมถึงร้านนี้ ด้วยความคุ้นเคยกับชื่อ รีบเดินเข้าไปทันที

บริเวณหน้าร้านจะมีตู้หยอดเหรียญ..ในประเทศนี้อะไรต่อมิอะไร มักมีตู้หยอดเหรียญเป็นตัวช่วยอยู่เสมอ...รายการเมนูพร้อมรูปภาพปรากฎอยู่บนปุ่มกดพร้อมราคาเรียบร้อย จะเพิ่มท้อปปิ้งต่างๆ กดได้จากตู้ดังกล่าวพร้อมๆกับจ่ายเงินและรับคูปองมาเพื่อยื่นให้กับทางร้านเลย